Psalmus 99
Psalmus 99 (enumeratione Graeca psalmus 98 dictus) libri Psalmorum in Nova Vulgata Bibliorum versione incipit verbis "Dominus regnavit". In Septuaginta et Vulgata antiqua, sed non in manuscriptis Hebraicis, superscriptionem habet "psalmus David" vel "psalmus ipsi David". Iohannes Calvinus, theologiae Christianae Reformationis adhaerens, sic argumentum psalmi descripsit: Psalmus hic a superioribus in uno differt, quod regnum Dei et beatitudinem quae inde consequitur, ultra Iudaeae fides non extendit: sed potius ob adoptionis privilegium, filios Abrahae a reliquis Gentibus separans, illos peculiariter ad Deum laudandum extimulat.